ফের মালদহে চলল শুটআউট, গুলিবিদ্ধ যুবক!

মালদহ: ফের মালদহে চলল গুলি (Shoot Out at Malda)। কালিয়াচক থানার (Kaliachak Police Station) যদুপুর এলাকায় গুলিবিদ্ধ এক ব্যক্তি। গুলিবিদ্ধ যুবকের নাম জালালউদ্দিন শেখ। তাঁর বয়স ৩৭ বছর। মঙ্গলবার সকালে খেলা নিয়ে বচসার জেরে এক যুবককে লক্ষ্য করে গুলি চালানো হয় বলে অভিযোগ। বন্দুকের বাটের আঘাতে জখম আরও ১ জন। অভিযোগ স্থানীয় বাবর শেখের ছেলে হেদায়েতের শেখের বিরুদ্ধে। আক্রমণকারী ও আক্রান্ত উভয় তৃণমূল সমর্থক।

একটি খেলাকে কেন্দ্র করে এলাকায় বিবাদ চলছিল। আর সেই মেটাতে গিয়েই আক্রান্ত হয় এই ব্যক্তি। জানা গিয়েছে, গুলিবিদ্ধ যুবকের নাম জালালউদ্দিন শেখ। তাঁর বয়স ৩৭ বছর। মালদহের কালিয়াচকের যদুপুরের বাসিন্দা তিনি। পেশায় ব্যবসায়ী ওই যুবক তৃণমূল সমর্থক হিসেবে এলাকায় পরিচিত। স্থানীয় সূত্রে খবর, দীর্ঘদিন ধরে খেলা নিয়ে ওই এলাকায় একটা অশান্তি চলছিল। মঙ্গলবার তা নিয়েই নতুন করে উত্তপ্ত হয়ে ওঠে এলাকা। তা মেটাতে গিয়েই গুলিবদ্ধ হন জালালউদ্দিন শেখ। সূত্রের খবর, এলাকারই বাসিন্দা হেদায়েত শেখ তাঁকে লক্ষ্য করে গুলি চালায়। জালালউদ্দিনকে বাঁচাতে গিয়ে আক্রান্ত হন আরেক ব্যক্তিও। আহত অবস্থায় উদ্ধার করে স্থানীয় বাসিন্দারা মালদহে মেডিক্যাল কলেজ হাসপাতালে ভর্তি করেছে। বর্তমানে হাসপাতালে চিকিৎসাধীন আহত যুবক। তার অবস্থা আশঙ্কাজনক। ঘটনা তদন্ত শুরু করেছে কালিয়াচক থানার পুলিশ।

আরও পড়ুন: বাংলার আট জেলায় ‘কোল্ড ডে’ অ্যালার্ট! কী পরিস্থিতি আগামী ৩ দিন?